LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2008 m. SAUSIO 14 d. ĮSAKYMO Nr. 3D-19 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „MIŠKININKYSTĖS POTENCIALO ATKŪRIMAS IR PREVENCINIŲ PRIEMONIŲ ĮDIEGIMAS“ ĮGYVENDINIMO TAISYKLIŲ PATVIRTINIMO“ PAKEITIMO

2009 m. gruodžio 3 d. Nr. 3D-930

Vilnius

P a k e i č i u Lietuvos kaimo plėtros 2007–2013 metų programos priemonės „Miškininkystės potencialo atkūrimas ir prevencinių priemonių įdiegimas“ įgyvendinimo taisykles, patvirtintas Lietuvos Respublikos žemės ūkio ministro 2008 m. sausio 14 d. įsakymu Nr. 3D-19 „Dėl Lietuvos kaimo plėtros 2007–2013 metų programos priemonės „Miškininkystės potencialo atkūrimas ir prevencinių priemonių įdiegimas“ įgyvendinimo taisyklių patvirtinimo“ (Žin., 2008, Nr. 7-255):

1. Išdėstau 22.4 punktą taip:

„22.4. pareiškėjas iki paraiškos pateikimo užregistravo valdos duomenis Lietuvos Respublikos žemės ūkio ir kaimo verslo registre;“.

2. Išdėstau 22.5 punktą taip:

„22.5. pareiškėjas užtikrina tinkamą projekto finansavimo šaltinį – turimas lėšas, skolintas lėšas, paramos lėšas, iš veiklos gautinas lėšas – kuris turi būti pagrįstas paramos paraiškoje (atitiktis šiam kriterijui gali būti tikslinama paramos paraiškos vertinimo metu). Skolintos lėšos pagrindžiamos su paramos paraiška pateikiant dokumentus, įrodančius paskolos suteikimo galimybę. Iki mokėjimo prašymo pateikimo, jei projektas ar projekto dalis įgyvendinama skolintomis lėšomis, paramos gavėjas Agentūrai turi pateikti pasirašytą paskolos sutartį projektui ar projekto daliai finansuoti arba raštu patvirtinti, kad projektą ar atitinkamą projekto dalį įgyvendins nuosavomis lėšomis. Agentūra neatsako už kreditoriaus turimų lėšų patikimumą, realumą, prievolių vykdymą Lietuvos Respublikos teisės aktų nustatyta tvarka ir už kreditoriaus ir paskolos gavėjo įsipareigojimų vykdymą.“

3. Išdėstau 23.1 punktą taip:

„23.1. miško valda, kurios ūkinei veiklai vykdyti prašoma paramos, turi priklausyti pareiškėjui nuosavybės teise, bendrosios dalinės arba jungtinės nuosavybės teise ir (arba) gali būti nuo paramos sutarties pasirašymo ne trumpesniam kaip 10 metų laikotarpiui tik iš privačių asmenų nuomojama, valdoma panaudos ar kitais įstatymų nustatytais pagrindais. Jei miško valda yra valdoma nuomos, panaudos ar kitais įstatymų nustatytais pagrindais, nuomos, panaudos sutartys turi būti įregistruotos VĮ Registrų centre. Nuomos, panaudos sutartyje ar kitais įstatymų nustatytais pagrindais naudojamos miško valdos valdymo ir naudojimo teisę suteikiančiuose dokumentuose turi būti aptartos ūkinės veiklos vykdymo galimybės. Valstybinių miškų valdos jų valdytojams turi priklausyti valdymo ar kitais pagrindais;“.

4. Išdėstau 25 punktą taip:

„25. Tinkamomis finansuoti laikomos su projekto įgyvendinimu susijusios išlaidos, padarytos nuo Europos Komisijos Kaimo plėtros komiteto pritarimo Lietuvos kaimo plėtros 2007–2013 metų programai datos (išskyrus stichinių nelaimių ar gaisrų pažeistų miškų atkūrimo projekto parengimo, stichinių nelaimių ar gaisrų pažeistų miškų ploto sutvarkymo ir išvalymo, dirvos paruošimo išlaidas bei miško priešgaisrinių veiksmų plano ar operatyvinio miško gaisrų gesinimo plano parengimo išlaidas, nurodytas taisyklių 27.4 punkte), t. y. nuo 2007 m. rugsėjo 19 d., tačiau ne anksčiau kaip prieš 2 metus iki paramos paraiškos pateikimo Agentūrai dienos. Projektai, kurie bus pateikti 2013 metais ir kuriems bus skiriama parama, turi būti įgyvendinti, paramos lėšos išmokėtos iki 2015 m. gruodžio 31 d. Projekto įgyvendinimo trukmė negali viršyti 24 mėnesių laikotarpio nuo paramos sutarties pasirašymo.“

5. Išdėstau 27.3 punktą taip:

„27.3. išlaidos, padarytos nuo 2007 m. rugsėjo 19 d., bet ne anksčiau kaip prieš 2 metus iki paraiškos pateikimo dienos. Tačiau, jei parama projektui neskiriama arba išlaidos nenurodytos šių Taisyklių 28 punkte tinkamų finansuoti išlaidų sąraše, arba jos padarytos nesilaikant šių Taisyklių XVIII skyriuje numatytos tvarkos, pareiškėjui šios išlaidos nefinansuojamos;“.

6. Išdėstau 29.1 punktą taip:

„29.1. išlaidos, nesusijusios su projektu ir remiama veikla ir neįvardytos Taisyklių 28 punkte;“.

7. Įrašau 111 punkte vietoj skaičiaus „90“ skaičių „40“.

8. Išdėstau 123.1 punktą taip:

„123.1. projekto įgyvendinimo laikotarpiu, per 20 kalendorinių dienų, pasibaigus kalendoriniams metams – informaciją apie projekto įgyvendinimo eigą;“.

9. Išdėstau 129.4 punktą taip:

„129.4. nepanaudojus visos skirtos paramos sumos dėl sumažėjusių projekte numatytų išlaidų vertės, paramos gavėjas gali numatyti padaryti tiesiogiai su vykdoma veikla susijusias tinkamas finansuoti išlaidas;“.

10. Išdėstau priedo VIII skyriaus 3 punktą taip:

“

3.	Paskola (Nurodoma paskola, pagrįsta dokumentais, įrodančiais paskolos suteikimo galimybę)	|__|__|__|__|__|__|__|__|

„

11. Išdėstau priedo XIII skyriaus 2 punktą taip:

„2. Iki paraiškos pateikimo užregistravau valdos duomenis Lietuvos Respublikos žemės ūkio ir kaimo verslo registre ir žinau, kad tik iš Lietuvos Respublikos žemės ūkio ir kaimo verslo registro gautus duomenis Agentūra panaudos priimdama sprendimą dėl paramos suteikimo ir (arba) nesuteikimo ir (ar) sankcijų taikymo;“

Žemės ūkio ministras	Kazys Starkevičius